# **O.Š. dr.FRANJO TUĐMAN**

**ZAGREBAČKA 41, ŠARENGRAD**

OIB: 48702965827

Šarengrad, 28.11.2017.

**PREDMET: OBRAZLOŽENJE PRIJEDLOGA FINANCIJSKOG PLANA ZA 2018. - 2020.**

**1.Uvod i djelokrug rada škole**

## 

Škola je pravna osoba i upisuje se u sudski registar nadležnoga Trgovačkog suda te u zajednički elektronski upisnik ustanova osnovnog i srednjeg školstva Ministarstva znanosti, obrazovanja. Osnivač Škole je Vukovarsko-srijemska županija, pravni je slijednik Osnovne škole Šarengrad i nosi naziv Osnovna škola dr. Franjo Tuđman, sa sjedištem u Šarengradu, Zagrebačka 41.

Škola ima dvije područne škole i to:

1. Područna škola u Bapskoj, S. Radića 11
2. Područna škola u Mohovu, Sv. N. Tavelića 1

Djelatnost Škole je odgoj i obvezno osnovno školovanje djece i mladih.

Školske godine 2016./2017. školu je polazilo 96 učenika a ove 2017./2018. upisano je ukupno 73 učenika raspoređenih u 10 razrednih odjela u matičnoj i dvije područne škole. Planira se da broj učenika neće padati.

Ukupan broj zaposlenih je 35; nastavnika je 22 (11 s punim i 11 s nepunim radnim vremenom),ravnatelj i stručni suradnici ukupno 4 ( knjižničar i psiholog – ½ radnog vremena) i ukupno 9 administrativnih i pomoćno-tehničkih zaposlenika.

**2.Obrazloženje programa**

Financijskim planom škole planirana su sredstva za provođenje kvalitetnog obrazovanja i odgoja učenika iz programa Osnovnoškolsko obrazovanja.

Osnovno obrazovanje obuhvaća opće obrazovanje i druge oblike obrazovanja djece i mladih.

Ovaj program provodit će se kroz sljedeće aktivnosti i projekte:

- redoviti program osnovnoškolskog obrazovanja

- opremanje OŠ

- te programe iznad minimalnog standarda : školska prehrana,školska zadruga i učeničko stvaralaštvo

Financijskim planom Škole planirana su sredstva za provođenje plana i programa te kurikuluma Škole:

-redovna nastava, dodatna i dopunska te izborna nastava (izvode je učitelji), a sredstva su osigurana od strane MZO.  
-terenska nastava financirat će se iz sredstava roditelja i Škole, prema utvrđenom Godišnjem planu i programu te kurikulumu Škole – prijedlog za sufinanciranje učenika daju razrednici u dogovoru s Učiteljskim vijećem.

- tekuće i investicijsko održavanje zgrada i opreme te opremanje školskih zgrada financirat će se iz kapitalnih i decentraliziranih sredstava Vukovarsko-srijemske županije  
-osigurat će se sredstva za praćenje sigurnosti na radu (osposobljavanje djelatnika za zaštitu na radu i zaštitu od požara te praćenje od strane licenciranih firmi kao kontrole sigurnosti rada u Školi).  
-osigurat će se sredstva za sistematske i sanitarne pregleda zaposlenika  
- sredstvima materijalnih troškova osigurat će se podmirivanje energenata (struja, plin, voda), interneta,telefona, uredskog materijala za potrebe nastave, stručnog usavršavanja učitelja, stručnih suradnika,ravnatelja te administrativnih djelatnika.

Financijskim planovima i programima žele se osigurati što kvalitetniji uvjeti za izvođenje nastave,opremanje Škola te bi postignuća učenika trebala biti bolja i kvalitetnija.

Kroz trogodišnje razdoblje pokušat ćemo racionalizirati troškove (koliko je najviše moguće), pratit ćemo rezultate korištenja financija te uspoređivati kako ulaganja u pojedine segmente utječu na ukupno poboljšanje rezultata Škole.  
Naročito će se pratiti uspješnost učenika (poboljšanje pismenosti, općih i specifičnih znanja), uz korištenje i nabavu stručne literature, informatičkih programa te drugih edukativnih sredstava. Učenike ćemo poticati na kreativnost, razvijanje logičkog zaključivanja, uključivanje u slobodne aktivnosti, natjecanja te sudjelovanje u drugim školskim projektima, na priredbama i manifestacijama gdje će svaki pojedinac moći sudjelovati s obzirom na svoje sposobnosti i interese.

**3.Zakonske i druge pravne osnove**

1. Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10,

2. Zakon o ustanovama (NN broj 76/93, 29/97, 47/99, 35/08),  
3. Zakon o proračunu (NN broj 87/08, 136/12, 15/15), Pravilnik o proračunskim klasifikacijama i Pravilnik o proračunskom računovodstvu i računskom planu   
4. Zakon o fiskalnoj odgovornosti (NN broj 139/10,19/14. ), Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila  
5. Upute za izradu prijedloga Financijskog plana za razdoblje 2018.-2020. godine

6.Godišnji plan i program rada za školsku 2017/2018 godinu  
7. Školski kurikulum za školsku godinu 2017./2018.

Odgoj i osnovnoškolsko obrazovanje ostvaruje se na temelju nacionalnog kurikuluma, nastavnih planova i programa i školskog kurikuluma.

Školske ustanove donose godišnje operativne planove (godišnji izvedbeni odgojno-obrazovni plan i program za školsku godinu 2017/2018 i školski kurikulum ) prema planu i programu koje je donijelo Ministarstvo znanosti i obrazovanja. Godišnjim planom i programom utvrđuje se mjesto, vrijeme, način izvršenja poslova, a sadrži: podatke o uvjetima rada i izvršiteljima poslova, godišnji kalendar rada, dnevni, tjedni i godišnji broj sati po razredima i oblicima odgojno-obrazovnog rada, plan rada ravnatelja, učitelja i stručnih suradnika, plan rada Školskog odbora, plan stručnog usavršavanja i osposobljavanja i podatke o ostalim aktivnostima Škole. Godišnji plan donosi Školski odbor do 30. rujna tekuće školske godine.

Školski kurikulum donosi se na temelju nacionalnog kurikuluma, a utvrđuje dugoročne i kratkoročne planove i program rada škole s izvannastavnim i izvanškolskim aktivnostima , nastavni plan i program izbornih predmeta i druge odgojno-obrazovne aktivnosti te programe i projekte prema smjernicama Hrvatskog nacionalnog obrazovnog standarda.

Škola radi u petodnevnom radnom tjednu u jednoj smjeni.Nastava se izvodi na hrvatskom jeziku i latiničnom pismu. Pripadnici srpske nacionalne manjine uče materinski jezik i kulturu prema modelu C – njegovanje jezika i kulture.

Nastava se ustrojava po razredima, a izvodi u razrednim odjelima i odgojno-obrazovnim skupinama.Nastavnim planom i programom utvrđuje se tjedni i godišnji broj nastavnih sati za obvezne i izborne predmete, raspored po razredima te ciljevi, zadaće i sadržaji svakog nastavnog predmeta.

Razredni odjeli ustrojavaju se na početku školske godine sukladno zakonu, provedbenim propisima i Državnom pedagoškom standardu osnovnoškolskog sustava odgoja i obrazovanja. Broj učenika u razrednom odjelu ili odgojno-obrazovnoj skupini propisuje ministar u skladu sa Državnim pedagoškim standardom osnovnoškolskog sustava odgoja i obrazovanja. Škola ima knjižnicu, a obavljanje stručno knjižnične djelatnosti je u funkciji ostvarivanja obrazovnog procesa, prema propisanim standardima uređenim pravilnikom.

**4.Ciljevi provedbe programa i pokazatelji uspješnosti ostvarenja tih ciljeva**

Svi naprijed navedeni zadaci i ciljevi djelovanja škole iziskuju određena financijska sredstva koja se osiguravaju iz proračuna MZO ( za plaće zaposlenika ) i iz proračuna VSŽ-e za pokriće materijalnih rashoda.Odobrena financijska sredstva i preuzete obveze moraju imati uporište u ciljevima iz djelokruga rada škole, a škola ima obvezu racionalno, svrsishodno i planski raspolagati s istima.

Također,planovi se donose za nastavnu, a ne za fiskalnu godinu.To je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za 2 godine.

Prioritet škole je pružanje usluge osnovnoškolskog obrazovanja i odgoja naših učenika, s ciljem podizanja kvalitete nastave na što višu razinu, i to stalnim i kvalitetnim usavršavanjem nastavnika i podizanjem materijalnih i drugih uvjeta rada na viši standard.

Učenike će se poticati na izražavanje kreativnosti,talenata i sposobnosti te razvoj pozitivnih vrijednosti i natjecateljskog duha kroz uključivanje u slobodne aktivnosti,natjecanja te druge školske projekte, priredbe i manifestacije.

Poticat će se kvalitetna komunikacija na relacijama nastavnik-učenik-roditelj, učenik-učenik, učenik- nastavnik-zaposlenici, međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine i šire.

Slobodne aktivnosti organizirane su preko dramske, literarne, ritmičke, glazbene, eko-etno grupe i športske grupe, prema mogućnostima škole. Rad skupina u slobodnim aktivnostima predstavit će se tijekom tradicionalnih školskih priredbi, školskih natjecanja i raznih kulturnih i gospodarskih sajmova, izložbi, manifestacija i sl.

Učitelji će tijekom školske godine sudjelovati na seminarima i stručnim skupovima te održavati ogledne satove prema programu Stručnih vijeća.

U Školi se izvode izvannastavne aktivnosti učenika radi proširivanja obrazovnih sadržaja, poticanja individualnih sklonosti i sposobnosti učenika, razvijanja zajedništva učenika, razvijanja društvenog života i razonode učenika.

Izvannastavne aktivnosti temelje se na načelu dragovoljnosti izbora sadržaja i oblika rada.

Učenici mogu biti uključeni u izvanškolske aktivnosti, a rad učenika u izvanškolskim aktivnostima može se priznati kao ispunjavanje školskih obveza.

U izvođenju odgojno-obrazovnih sadržaja te obavljanju djelatnosti Škola surađuje s drugim školama, ustanovama, udrugama te drugim pravnim i fizičkim osobama.

Škola sudjeluje u društvenom životu naselja/mjesta s čijih područja učenici pohađaju Školu. U tu svrhu Škola organizira kulturno-umjetničke manifestacije, športska natjecanja i dr.

Radi upotpunjavanja obrazovnih sadržaja te realizacije zadaća i ciljeva osnovnoškolskog obrazovanja, škola može izvoditi poludnevne i jednodnevne izlete i ekskurzije te poduzimati druge odgovarajuće aktivnosti prema planu utvrđenom godišnjim planom i programom rada te školskim kurikulumom.

**5. Ishodišta i pokazatelji na kojima se zasnivaju izračuni i ocjene potrebnih sredstava za**

**provođenje programa**

Na temelju Strategije Vladinih programa i Smjernica ekonomske i fiskalne politike za razdoblje 2018.-2020.Ministarstvo financija izradilo je Upute za izradu Prijedloga državnog proračuna, kao i Upute za izradu proračuna za proračunske korisnike i korisnike lokalnog proračuna te propisalo obrasce.

Makroekonomske i fiskalne projekcije osnova su za izradu prijedloga proračuna na svim razinama (država, županije, gradovi, općine) i podloga na temelju koje su proračunski korisnici dužni izraditi prijedloge financijskih planova.

Proračunski korisnik jedinice lokalne samouprave dužan je prihode i rashode za 2018. godinu planirati na razini podskupine ( treća razina računskog plana ), a projekciju plana za 2019. i 2020. godinu izraditi na razini skupine (druga razina računskog plana).

Proračunski korisnici u sklopu funkcija koje se decentraliziraju kod planiranja rashoda koji se financiraju prema minimalnim standardima dužni su primjenjivati financijske pokazatelje Ministarstva financija.

Procjena potrebnih sredstava temelji se na pokazateljima i projekciji kretanja broja učenika, broja zaposlenih, broja razrednih odjela , broja područnih škola i sl.

Izvori sredstava za financiranje rada škole su:

- *Opći prihodi i primitci*, skupina 636, državni proračun (Ministarstvo znanosti

obrazovanja i športa ) za financiranje rashoda za zaposlene;

- *Opći prihodi i primitci*, skupina 671, lokalni proračun (Vukovarsko-srijemska županija)

za materijalne i financijske troškove poslovanja te održavanje i obnovu nefinancijske

imovine;

- *Vlastiti prihodi* od iznajmljivanja prostora, od sakupljanja papira, skupina 661, za

provedbu dodatnih aktivnosti škole prema planu i programu rada, te obnovu

nefinancijske imovine;

*- Prihodi po posebnim propisima*, skupina 652, sastoje se od prihoda od sufinanciranja

roditelja za školsku kuhinju, kao i pomoći grada Iloka i Ministarstva rada i socijalne

skrbi za financiranje prehrane učenika slabijeg materijalnog stanja

Prihodi iz državnog proračuna planirani su na propisanoj razini za pokriće rashoda za zaposlene sukladno važećem Kolektivnom ugovoru.Manja odstupanja su moguća jer se svi ostali rashodi (bolovanja, pomoći i sl. naknade) ne mogu unaprijed predvidjeti.

Prihodi od Županije za financiranje rashoda prema minimalnim standardima planirani su primjenom zadanih indeksa.Polazišta za izradu planiranih prihoda i rashoda po osnovi stvarnog troškova su trogodišnji prosjeci potrošnje energenata po sadašnjim cijenama, prijevoza učenika, zdravstvenog pregleda djelatnika i usluga tekućeg i investicijskog održavanja građevinskih objekata, postrojenja i opreme.

U rashodima za materijalne – opće troškove prvo smo planirali obvezne rashode za komunalne usluge (voda, odvoz smeća,vodna naknada,deratizacija i dezinsekcija, dimnjačarke usluge), veterinarske usluge,telefon, ptt,računalne usluge, bankarske i sl. zatim rashode za sredstva za čišćenje,uredski materijal i pedagošku dokumentaciju.Nakon toga planiramo ostale troškove prema prioritetima funkcioniranja rada škole.

Vlastite prihode čine prihodi od iznajmljivanja poljoprivrednog zemljišta u vlasništvu škole i koriste se za nabavku materijala za rad školske zadruge i pokriće drugih rashoda sa svrhom podizanja kvalitete obrazovanja i učeničkog standarda.

Namjenski prihodi od sufinanciranja roditelja za školsku kuhinju,osiguranje učenika, izleta, ekskurzija i sl.

Prihodi od pomoći iz proračuna grada Iloka za izdavanje školskog lista potiču učeničko stvaralaštvo i razvijaju njihove sposobnosti i talente.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Pokazatelji uspješnosti predstavljaju podlogu za mjerenje učinkovitosti provedbe programa,

stoga ih je potrebno brojčano iskazati ili jasno i nedvosmisleno izraziti. Isti će omogućiti školi praćenje i izvještavanje o napretku i ostvarenju zadanih programa te dati informaciju o učinkovitosti,dugoročnim rezultatima te društvenim promjenama koje se postižu ostvarenjem cilja ( primjerice postizanje višeg stupnja pismenosti ). Ovakve pokazatelje je teže utvrditi i kvantificirati.

Utrošenim financijskim sredstvima ostvareno je redovno odvijanje nastavnog procesa. Nastavni plan i program za školsku godinu 2016/2017 u potpunosti je realiziran.

Svih učenici uspješno su završili školsku godinu, a 22 učenika VIII razreda upisali su željene programe srednjoškolskog obrazovanja. Osim redovite nastave učenici su uključeni u izbornu nastavu iz vjeronauka,njemačkog jezika, informatike te njegovanje srpskog jezika, zatim dodatnu nastavu iz većine predmeta, dopunsku nastavu i izvannastavne aktivnosti.

Ostvarena su postignuća učenika u dodatnom radu, novim oblicima integrirane nastave obilježeni su značajni dani u godini (Božić, Uskrs, Valentinovo, Majčin dan Sv. Nikola i dr.)

Na školskoj razini natjecanja sudjelovalo je 28 učenika, dok se na županijskoj razini natjecalo 6 učenika, poseban uspjeh ostvarila je malonogometna ekipa. Tijekom školske godine provedeno je deset projekata u kojim su sudjelovali svi učenici nižih razreda kao i četiri projekta u višim razredima. Terenskom nastavom nastojalo se još više približiti i prilagoditi nastavni plan i program obilaskom kulturnih, povijesnih i prirodnih znamenitosti i gospodarski potencijala najbliže okoline. Učenici IV,V i VI razreda bili su na izletu u Vukovaru a učenicima VII razreda organizirana je maturalna ekskurzija u Poreč. Učenici VIII razreda posjetili su Vukovar u sklopu projekta upoznavanja i značaja grada u svijetlu Domovinskog rata.

Zaposlenici se stručno usavršavaju i nadograđuju svoje kompetencije na seminarima i stručnim aktivima a u projekt e-Škole uključeni su svi nastavnici i stručni suradnici. Kvaliteta samog nastavnog procesa podignuta je na višu razinu, na obostrano zadovoljstvo učenika i nastavnika, a to i je svrha projekta u koji je uključena naša škola zahvaljujući Carnet-u i MZO-a.

S poštovanjem,

Ravnateljica:

\_\_\_\_\_\_\_\_\_\_\_\_\_\_\_\_\_\_\_

Vlatka Sirovica,prof.

**DODATNA POJAŠNJENJA POJEDINIH STAVKI IZ FINANCIJSKOG PLANA**

**Na računu rashoda /izdataka 31 planirana sredstva potrebna su za:**

* plaće za zaposlene za redovan rad,posebne uvjete rada,prekovremeni rad,bolovanja do 42 dana, doprinose, jubilarne nagrade, darove za djecu do navršenih 15 godina života, pomoći za bolovanja preko 42 dana, pomoći u slučaju smrti i otpremnine -planirana sredstva su **3.075.297** kn iz državnog proračuna.

**Na računu rashoda/izdataka 32 planirana su potrebna sredstva u iznosu od 676.286 kn za:**

**3211 Službena putovanja u iznosu 14.700 kn**

**3212 Naknade za prijevoz na posao i sa posla u iznosu 122.500 kn –**izvor državni proračun

**3213 Stručno usavršavanje zaposlenika u iznosu 2.000,00 kn –** decentralizirana sredstva

- kotizacija za seminare,savjetovanja i sl.

**3214 Ostale naknade troškova zaposlenih u iznosu od 1.500,00 kn -** decentralizirana sredstva

- korištenje privatnog automobila u službene svrhe

**3221 Uredski materijal u iznosu od 19.500,00 kn** - decentralizirana sredstva

- Uredski materijal u iznosu od 6.000,00 kn,

- Stručna literatura u iznosu od u iznosu od 3.000,00 kn,

- Sredstva za čišćenje u iznosu od 3.500,00 kn,

- Materijal za higijenske potrebe u iznosu od 5.500,00 kn,

-Ostali materijal za potrebe redovnog poslovanja 1.500,00kn

**3224 Sufinanciranje prehrane u školskoj kuhinji planirano je u iznosu od 35.000,00 kn.**

- prehrana učenika –od uplata roditelja i putem projekta Užina

**3223 Energija - planirana u iznosu od 203.000,00 kn-** osnivač-županija

- Električna energija u iznosu od 31.000,00 kn,

- Plin u iznosu od 57.000,00 kn,

- Lož ulje u iznosu od 115.000,00 kn

**3224 Materijal i dijelovi za tekuće i investicijsko održavanje u iznosu od 6.000,00 kn-** decentraliz. sredstva

- planirana sredstva će se koristiti za nabavu materijala za održavanje objekata i opreme MŠ i PŠ.

**3225 Sitni inventar - planiran u iznosu od 1.500,00kn**. - decentralizirana sredstva

- planirana sredstva koristiti ćemo za nabavku inventara za školske kuhinje (zamjena dotrajale opreme) i ostalog inventara za redovne potrebe.

**3231 Usluge telefona, pošte i prijevoza u iznosu od 184.000 kn.**

- Usluga telefona 8.000,00 kn,- decentralizirana sredstva

- Poštarina 1.000,00 kn,- decentralizirana sredstva

- Prijevoz učenika 175.000,00 kn.- osnivač županija

**3232 Usluge tekućeg i investicijskog održavanja u iznosu od 13.000,00 k**n- decentralizirana sredstva

- održavanje i bojanje zidova, održavanje podova i stolrije,popravci i servis opreme i postrojenja

**3234 Komunalne usluge u iznosu od 24.200,00 kn -** decentralizirana sredstva

- za vodu 6.500,00 kn,

- za odvoz smeća 6.400,00 kn,

- za deratizaciju 1.900,00 kn,

- za dimnjačarske usluge 4.100,00 kn,

- za ostale komunalne usluge 5.300,00 kn.

**3236 Zdravstvene usluge u iznosu od 9.500,00kn** -decentralizirana sredstva

- obavezni sistematski pregledi 2.500,00 kn,

- sistematski pregledi 6.000,00 kn,

- laboratorijske usluge 1.000,00 kn.

**3238 Računalne usluge u iznosu od 8.750,00kn.** - decentralizirana sredstva

- za održavanje (ugovoreno) programa plaća i ostale računalne usluge.

**3239 Ostale usluge u iznosu od 1.000,00kn.** -decentralizirana sredstva

**3292 Premije osiguranja-imovine u iznosu od 12.006,00 kn** -decentralizirana sredstva

**3293 Reprezentacija u iznosu od 1.500,00 kn** -decentralizirana sredstva

-sredstva će se utrošiti za obilježavanja Dana Škole i ostalih manifestacija.

**3294 Članarine u iznosu od 1.630,00 kn**.- decentralizirana sredstva

**3295 Pristojbe i naknadeza nezapošljavanje invalida u iznosu od 12.000,00kn**.- MZOiŠ-a

**3299 Ostali nespomenuti rashodi planirani su u iznosu od 3.000,00kn -** decentralizirana sredstva

**3431 Bankarske usluge-usluge platnog prometa u iznosu od 1.600,00 kn.**

**4221 Uredska oprema i namještaj planirano je u iznosu od 13.300,00kn.-** decentralizirana sredstva

- računalna oprema, projektori i za nabavku lektire

**Financijski plan nije iskaz želja i potreba nego prikaz prihoda i rashoda koja škola planira ostvariti da bi se proces odgoja i obrazovanja učenika izvršio što kvalitetnije, a realan će biti samo ako Ministarstvo znanosti,obrazovanja i športa i Vukovarsko-srijemska županija ispune svoje financijske obveze prema školi u planiranim iznosima i pravovremeno.**

**Ukoliko imate dodatnih pitanja i nejasnoća slobodno nam se obratite osobno,telefonom ili e-poštom.**

**Ana Bošnjak 518-995 e-mail: ossarengrad@gmail.com**